joelniklaus/EU_Wikipedias huggingface dataset:
Alexander Kuoppala

Alexander Kuoppala (s. 11. huhtikuuta 1974) on suomalainen kitaristi, joka on tullut tunnetuksi Children of Bodomin kitaristina.

Historia

Lapsuus
Kuoppala aloitti kitaransoiton kymmenvuotiaana keskittyen aluksi bluesiin ja jazziin. Myöhemmin Kuoppalan musiikkityyli muuttui radikaalisti hänen tutustuttua raskaamman musiikin yhtyeisiin, kuten W.A.S.P., Judas Priest, Manowar ja Ozzy Osbourne.

90-luku ja liittyminen Children of Bodomiin
Soittaessaan trumpettia paikallisessa big bandissä Kuoppala tutustui vuonna 1995 Jaska Raatikaiseen, joka toimi rumpalina IneartheD-yhtyeessä, joka muutti myöhemmin nimensä Children of Bodomiksi. Yhtye oli kitaristin tarpeessa ja Kuoppalaa pyydettiin liittymään yhtyeeseen.

Samana vuonna Kuoppala liittyi myös toiseen yhtyeeseen, Keytoesiin, joka soitti disco/soul-musiikkia. Hän erosi Keytoesista vuonna 1998, vuosi Bodomin debyyttialbumin Something Wildin julkaisun jälkeen, tarkoituksenaan lähteä kiertueelle Bodomin kanssa. Kuoppala kuitenkin liittyi Keytoesiin uudelleen vuonna 2000, tällä kertaa kitaristina. Hän on useissa haastatteluissa ilmoittanut, että muusikon tulisi soittaa niin monia eri tyylejä kuin mahdollista sen sijaan, että keskittyisi vain siihen yhteen.

2000-luku
Vuoden 2003 alussa alkanut, yhtyeen neljättä studioalbumia Hate Crew Deathroll seurannut, kiertue vei yhtyeen kotimaan lisäksi kiertueille Eurooppaan, Japaniin ja Yhdysvaltoihin. Kesäkuussa 2003 Kuoppala ilmoitti eroavansa yhtyeestä.

Kesällä 2003 Kuoppala soitti viimeisen keikkansa Children of Bodomin kanssa Tuska Open Airissa, ja Roope Latvala tuli hänen tilalleen kiertueelle.

Vuonna 2006 Kuoppala palasi musiikin pariin, kun hänet kiinnitettiin Timo Rautiaisen soolokokoonpanoon. Hän soitti tämän ensimmäisellä soololevyllä Sarvivuori ja sitä seuranneella kiertueella. Sen lisäksi Kuoppala on tehnyt muutamia vierailuja muiden yhtyeiden levyillä, kuten ruotsalaisen Deals Death -yhtyeen debyyttilevyllä vuonna 2007 ja Conquest-yhtyeen levyllä kappaleessa ”Roof Off” vuonna 2011.

Helmikuussa 2017 Valonkantajat-yhtye tiedotti Kuoppalan vastaavan uuden Vastavirtaan-albumin soolokitaroista. Yhteistyön ja henkilökemioiden osoittauduttua toimiviksi, Kuoppala liittyi pian Valonkantajien jäseneksi. Hän soitti Valonkantajissa aina vuoteen 2021 jolloin yhtye lopetti toimintansa. 

Vuonna 2019 hän perusti yhtyeen nimeltä Thyrargo, jonka pääasiallinen säveltäjä hän on. Yhtye muokkautui nykyiseen muotoonsa vuonna 2020. 

Syyskuussa 2021 Kuoppala liittyi Khiral-yhtyeeseen.

Diskografia

Children of Bodom

Timo Rautiainen

Valonkantajat 
 Vastavirtaan (2017)

Thyrargo 
   Impulses (EP)(2022)

Lähteet 

Suomalaiset metallimusiikin kitaristit
Vuonna 1974 syntyneet
Elävät henkilöt
Where We Belong

Where We Belong on irlantilaisen poikabändi Boyzonen kolmas ja viimeinen studioalbumi. Se julkaistiin vuonna 1998.

Ensimmäinen single, Mr. Bean -elokuvasta tuttu "Picture Of You" sijoittui toiseksi Ison-Britannian singlelistalla elokuussa 1997. Seuraava julkaisu oli myös kakkoseksi sijoittunut vanha Tracy Chapmanin hitti "Baby Can I Hold You", jonka levyttäminen oli Louis Walshin idea. Lähempänä itse albumin julkaisupäivää julkaistiin vielä "All That I Need", joka nousi listan kärkeen toukokuussa 1998. Myös itse albumi nousi ykköseksi Britanniassa ja korkeimmillaan sijalle 13 Suomessa.

Marraskuussa Britanniassa julkaistiin uusi versio albumista, jolle tuli muiden kappaleiden lisäksi loppuvuodesta julkaistut "No Matter What" ja "I Love The Way You Love Me". Samoihin aikoihin Yhdysvalloissa julkaistiin erilainen, pelkästään USA:n markkinoita varten tehty versio.

Albumi erosi bändin aiemmista siinä, että se oli teemaltaan tasaisempi, hyvin balladivoittoinen. Bändin jäsenet osallistuivat myös albumin tuottamiseen kirjoittamisen lisäksi. Ronan Keatingilla on ansioita seitsemällä laululla, Stephen Gatelylla kahdella ja Mikey Grahamilla yhdellä. Ronanin äidin kuolema nauhoitusten aikaan vaikutti albumin tunnelmaan ja siksi jotkin kappaleet ovat tavallisia Boyzone-biisejä synkempiä.

Kappaleet
 Picture of You
 Baby Can I Hold You
 All That I Need
 Must Have Been High
 And I
 That's How Love Goes
 Where Did You Go
 I'm Learning (part one)
 One Kiss at a Time
 While the World Is Going Crazy
 This Is Where I Belong
 Will Be Yours
 Good Conversation
 You Flew Away
 I'm Learning (part two)

USA:n versio
 I'll Never Not Need You 
 Walk On (So They Told Me)
 All The Time In The World 
 No Matter What  
 Picture Of You 
 Baby Can I Hold You   
 All That I Need  
 One Kiss At A Time   
 And I
 That's How Love Goes 
 Where Did You Go?  
 Will Be Yours  
 Must Have Been High  
 You Flew Away  
 I Love The Way You Love Me  

Vuoden 1998 albumit
Boyzonen albumit
Białowiezan metsä

Białowieżan metsä (, , ) on Puolassa ja Valko-Venäjällä sijaitseva suurin vielä jäljellä oleva yhtenäinen alavan maan metsäalue Euroopan lehtimetsävyöhykkeellä. Se on suurin jäänne metsistä, jotka ammoisina aikoina peittivät laajaa osaa Euroopasta. Alueen on sanottu edustavan tyypillisiä eurooppalaisen kivikauden ja varhaisen pronssikauden aikaisia metsiä. Alue on maailmanperintökohde, ja se on kansallispuistoa molemmin puolin valtioiden rajaa. Kansallispuisto ja maailmanperintökohde ovat pinta-alaltaan . Rajalla on aita, joka estää ihmisten ja suurien eläinten liikkumisen sen yli. Valko-Venäjän puolella metsää reunustaa suojavyöhyke, mutta sitä kuitenkin hakataan melko laajamittaisesti.

Kansallispuistot 

Metsässä on kaksi kansallispuistoa. Niiden yhteispinta-ala on 164 000 hehtaaria, josta   Puolassa ja  Valko-Venäjällä. Valko-Venäjän puistossa on eläintarha, kirjasto ja museo, ja siellä edistetään perinteisiä puutöitä. Puolan puoleisessa puistossa on tsaarinaikainen palatsi ja sitä ympäröivä englantilainen  maisemapuutarha.

Historia 

Białowieża oli visentin viimeisiä esiintymisalueita maailmassa ensimmäiseen maailmansotaan saakka, jonka kuluessa sotilaat ja salametsästäjät tappoivat metsien viimeiset visentit. Sodan jälkeen vuonna 1929 neljä visenttiä hankittiin kasvatettavaksi eläintarhoista ja Länsi-Kaukasukselta, jossa visenttejä eli vielä vähän aikaa.  Vuonna 1932 Białowieżan metsistä tehtiin kansallispuisto. Alue selvisi toisesta maailmansodasta vaikeakulkuisuutensa takia varsin vähin vaurioin, vaikka puolalaiset ja venäläiset partisaanit piiloutuivat metsiin Natsi-Saksan hyökätessä. Vuonna 1951 ensimmäiset visentit palautettiin metsiin, ja näistä yksilöistä alkunsa saanut populaatio on pikkuhiljaa kasvanut ja levittäytynyt muualle Valko-Venäjälle.  Nykyisin puistossa elää noin .

Valko-Venäjän puolella puistoa sijaitsee hallituksen residenssi Viskuli, jossa neuvostotasavaltojen johtajat allekirjoittivat vuonna 1991 sopimuksen Itsenäisten valtioiden yhteisön muodostamiseksi, mikä johti myöhemmin samana vuonna Neuvostoliiton lakkauttamiseen.

Euroopan unionin tuomioistuin on määrännyt, että Puolan on lopetettava laajamittaiset hakkuut Białowiezassa. Marraskuussa 2017 tuomioistuin määräsi 100 000 euron päivittäisen uhkasakon, mikäli hakkuut eivät lopu. Puola on perustellut hakkuita kirjanpainajan leviämisen estämisellä ja sienestäjien turvallisuudella.

Lähteet

Aiheesta muualla 

 Trees of Bialowieza National Park 
 Belavezhskaya Puscha Belarus Guide 
 Belovezhskaya Pushcha XXI Century Valokuvia 
 
 Bialowieza Forest Puolan puiston virallinen sivu 
 Belovezhskaya Pushcha National Park, Belarus The Encyclopedia of Earth. 
 Belovezhskaya Pushcha / Białowieża Forest Unescon maailmanperintöluettelo 

Unescon maailmanperintökohteet Valko-Venäjällä
Unescon maailmanperintökohteet Puolassa
Puolan kansallispuistot
Valko-Venäjän kansallispuistot
Euroopan metsät
Seulonnan keskeiset artikkelit
Sayyid Muhammad ibn Sayyid Hasan al-Rida al-Mahdi al-Sanusi

Sayyid Muhammad ibn Sayyid Hasan al-Rida al-Mahdi al-Sanusi (s. 20. lokakuuta 1962 Tripoli) on Libyan syrjäytetyn kuninkaan Sayyid Hasan al-Rida al-Mahdi al-Sanusin ja hänen vaimonsa prinsessa Fauziyya bint Tahirin poika. 

Kun Muammar Gaddafi syrjäytti vallankumouksessa hänen isänsä, kuninkaallinen perhe joutui kotiarestiin. Vuonna 1988 perhe sai lähteä maasta ja muutti Britanniaan, missä Sayyid sai koulutuksensa. Hänen isänsä nimitti hänet 18. kesäkuuta 1992 Libyan kuningassuvun päämieheksi ja kruununprinssiksi, josta tulisi isän seuraaja tämän kuoltua.

Libyalaiset henkilöt
Kruununtavoittelijat
Vuonna 1962 syntyneet
Elävät henkilöt
Superlisenssi

Superlisenssi on FIA:n myöntämä lupa, joka antaa kuljettajalle oikeuden osallistua Formula 1 -kilpailuun. Superlisenssi voidaan myöntää, jos kuljettaja on edellisenä vuonna osallistunut vähintään viiteen F1-kilpailuun tai menestynyt hyvin alemmassa autourheiluluokassa, esimerkiksi Formula 3:ssa. Superlisenssin myöntää Formula 1 -komissio (). Kuljettajalla on lisäksi oltava Grade A -lisenssi ja ajosopimus F1-tallin kanssa. Yūji Ide on ainoa, joka on menettänyt superlisenssin kesken kauden.

Vaatimukset 
Kuljettaja on oikeutettu saamaan FIAn superlisenssin täyttämällä seuraavat vaatimukset, jotka perustuvat FIAn Kansainväliseen urheilulajisääntöön (International Sporting Code, Appendix L) löytyviin määräyksiin:
 Ikä vähintään 18 vuotta
 Voimassa oleva FIA Grade A lisenssi
 Asuinmaassa voimassa oleva ajokortti, joka ei ole hyllytetty, peruutettu tai muullakaan tavalla tilassa, joka estää kuljettamasta autoa julkisessa liikenteessä.
 Läpäistävä FIAn F1 sääntöjen tuntemusta testaava teoriakoe 
 Osallistunut kahdella täydellä kaudella vähintään 80 prosenttiin kummankin kauden kisoista missä tahansa yksipaikkaisten kilpa-autojen mestaruussarjassa, joka on mainittu sääntöjen lisäyksessä 1. 
 Kerännyt yhteensä vähintään 40 pistettä kolmen edellisen kauden aikana missä tahansa mestaruussarjoissa, jotka on mainittu sääntöjen lisäyksessä 1.

Jos kuljettajalla on ollut superlisenssi millä tahansa edeltävällä kolmella kaudella hänen ei tarvitse täyttää edellä mainittuja vaatimuksia. Jos aikaa on kulunut enemmän kuin mainitut kolme kautta, kuljettaja saa superlisenssin suorittamalla 300 km/h kisavauhtista ajoa maksimissaan kahden päivän aikana tyypillisellä F1-autolla joko testissä, jota valvoo kansallinen autourheiluorganisaatio tai osana virallista F1 sessiota. Tämä saa olla suoritettu maksimissaan 180 päivää ennen hakemuksen jättämistä.

2019 alkaen annetaan sääntöjen lisäyksen 1 perusteella superlisenssipisteitä (jos ne täyttävät myös aiemmin mainitun 80 prosentin määritelmän) seuraavan taulukon mukaan:

Jotta sarjasta voidaan myöntää superlisenssipisteitä, sen kauden pitää sisältää vähintään viisi osakilpailua kolmella eri radalla niin, että joillakin radoilla mahdollinen vaihtoehtoinen ratakierros käsitetään erilliseksi radaksi. Lisäksi sarjassa pitää kilpailla vähintään 12 kuljettajaa jokaisessa osakilpailussa ja vähintään 16 kuljettajaa koko kauden aikana että kaudelta voidaan myöntää täydet pisteet – jos sarjassa 12 tai useampi kuljettajaa jokaisessa osakilpailussa ja 12–15 koko kauden aikana pisteitä annetaan 75 prosenttia ja jos sarjassa on kuljettajia 11 tai vähemmän niin pisteitä ei myönnetä. Kuljettaja voi saada pisteitä yhdestä tai kahdesta sarjasta kalenterivuoden aikana. Mestaruussarjoista kuten 2019 F3 Asian Winter Series ei voi saada pisteitä, jos ne eivät täytä tätä määritelmää.

Lähteet
Formula 1 -säännöt (MTV3.fi)

Viitteet

Aiheesta muualla
FIA:n sääntökokoelman Liite L (englanniksi ja ranskaksi, PDF)

Formula 1
Berkeley

Berkeley voi tarkoittaa ainakin seuraavia:

Paikkoja

Yhdysvalloissa
Berkeley, kaupunki Kaliforniassa
 Berkeleyn kampus, osa Kalifornian yliopistojärjestelmää
Berkeley, Chicagon esikaupunki Illinois’ssa
Berkeley, kaupunki Missourissa
Berkeley, kaupunki Virginiassa
Berkeley Heights, New Jersey
Berkeley Lake, kaupunki Georgiassa, Yhdysvalloissa
Berkeley Township, New Jersey
Berkeleyn piirikunta, Etelä-Carolina
Berkeleyn piirikunta, Länsi-Virginia

Muualla
Berkeley, kylä Gloucestershiressä, Englannissa
Berkeley, kaupunki Ontariossa, Kanadassa

Henkilöitä

Berkeley on seuraavien henkilöiden nimi:

Anthony Berkeley Cox, englantilainen kirjailija
Busby Berkeley (1895–1976), yhdysvaltalainen koreografi
Elizabeth Berkeley (1713–1799), englantilainen herttuatar, Charles Somersetin vaimo
Edmund Berkeley (1909–1988), matemaatikko ja tietojenkäsittelytieteilijä
George Berkeley (1685–1753), englantilainen piispa ja filosofi
Humphry Berkeley (1926–1994), brittiläinen poliitikko
Lennox Berkeley (1903–1989), englantilainen säveltäjä
Michael Berkeley (s. 1948), englantilainen säveltäjä
Miles Joseph Berkeley (1803–1889), englantilainen kasvitieteilijä
Sarah Berkeley (s. 1972), yhdysvaltalainen näyttelijä
Theresa Berkeley (k. 1836), lontoolainen bordellinpitäjä
William Berkeley (1639–1666), englantilainen amiraali
Xander Berkeley (s. 1955), yhdysvaltalainen näyttelijä

Muita merkityksiä
Berkeley Ltd, brittiläinen autonvalmistaja, jonka malleja ovat Berkeley B65 ja Berkeley T-60
Berkeley Software Distribution, Unixin toinen päähaara
Britannian kuninkaallinen laivasto
 HMS Berkeley (L17), Hunt-luokan saattuehävittäjä
 HMS Berkeley (M40), Hunt-luokan miinantorjunta-alus

Katso myös
 Berkley

Luettelot henkilöistä sukunimen mukaan
Laavu

Laavu, joskus myös kovus, on ikivanha maastossa käytetty katoksen kaltainen majoite. Laavu on yksinkertaisimmillaan viistosti pystytetty kangas tai muu sellainen kate, jota on käytetty erityisesti tulilla yöpymisessä. Laavun tarkoitus on ollut suojata yöpyjää sateelta sekä heijastaa nuotion lämpöä nukkujaa kohden.

Nykyään laavu on käytössä retkeilymajoitteena, ja siinä on viiston katon lisäksi myös lattia ja seinät sekä usein myös etuseinänä pimennys- tai hyttysverho. Laavusta on olemassa useita erilaisia versioita, kuten laavun ja teltan tai laavun ja kodan välimuotoja. Suuri retkeilykirja (1994) mainitsee sellaisiksi koppilouteen, puolikodan sekä laavuksi pystytetyn kahden teltan yhdistelmän.

Kiinteä puinen laavu
Puurakenteiset kiinteästi asennetut laavut ovat yleensä polkujen, retkeilyreittien tai luontopolkujen varrella. Puurakenteisten laavujen eteen rakennettu nuotiopaikka on ruoanlaittoa ja laavussa olijoiden lämmittämistä varten.

Kankainen laavu
Kankainen laavu eli loue on kevyt ja pieneen tilaan menevä majoite. Se on yleensä tehty sisäpuolelta aluminoidusta nailonista. Koska louevaate koostuu pelkästään kankaasta ja naruista eikä siinä ole etuseinämää, se painaa noin kilon ja majoittaa neljä ihmistä mukavasti. Louteen voi pystyttää puiden, metsästä otettujen keppien tai vaellussauvojen varaan. Loue ei suojaa hyttysiltä mutta pitää metsäisessä maastossa sateen ja tuulen poissa. Avotunturissa loue ei yleensä tarjoa riittävää suojaa voimakkaalta tuulelta. 

Louevaatteesta on käytetty viimeistään 2010-luvulta lähtien myös puhekielistä sanaa tarppi (engl. tarp, tarpaulin: suojapeite, pressu). Lukuisilla kiinnityslenkeillä varustettu, toiselta puolen alumiinipintainen kangas, Erätoveri, toimii tarvittaessa kangaslaavuna. 

Louteeseen voi myös hankkia telttakepit, ja kaupasta löytyy eri louemalleja, joissa on suljettava etuseinä tai hyttysverkko. Tällöin louteen painokin tosin nousee.

Havulaavu
Laavun voi rakentaa kiinnittämällä kahden puun väliin poikkipuun, rakentamalla sen varaan katon riu’uista ja päällystämällä riu'ut havuilla. Vanhemmassa eräkirjallisuudessa on paljon kuvauksia havulaavun rakentamisesta, mutta nykyään havulaavu edellyttää metsänomistajan lupaa puunottoon, ja käytännössä sitä on pidettävä vain hätämajoitteena. Havuja voidaan käyttää myös makuualueen pehmusteina.

Tulenteko

Laavu eroaa teltasta olemalla ainakin yhdeltä sivulta avoin, ja perinteisesti laavun käyttöön on kuulunut nuotio laavun edustalla. Erityisesti yöpymiseen on käytetty rakovalkeaa, joka palaa pitkään vaatimatta ylläpitoa ja lämmittää koko yön. Mikäli aikomuksena on tehdä tuli laavun edustalle, kannattaa laavu pystyttää siten, että sen selkä ei ole suoraan tuuleen vaan noin 45 asteen kulmassa, jolloin tuuli tulee takasivustalta eikä pyöräytä savua laavun sisälle yhtä paljon kuin jos tuuli tulisi suoraan takaa.

Katso myös 

 Kota
 Loue
 Tiipii
 Jokamiehenoikeus
 Kansallispuisto

Lähteet
 
 Suomen laavut ja kuvaukset: laavu.info
 Laavut ja kodat kartalla
 PartioWiki
 Halti Oy:n Laavu DL 
 Eskon Merkkipuun laavut

Viitteet

Aiheesta muualla 

Retkeilymajoitteet
Seulonnan keskeiset artikkelit
Kalliomäki

Kalliomäki voi tarkoittaa seuraavia:

henkilöitä
 Anne Kalliomäki, tietokirjailija ja yrittäjä
 Antti Kalliomäki (s. 1947), seiväshyppääjä, kansanedustaja ja ministeri
 Kalevi Kalliomäki (s. 1941), mittaustekniikan professori
 Lennart Kalliomäki (1927–1986), lääkäri, professori
 Manno Kalliomäki (1948–2005), taidegraafikko
 Pirkko-Liisa Kalliomäki (1942–2002), lääkäri ja professori
 Sami Kalliomäki (s. 1983), kuulantyöntäjä
 Tapani Kalliomäki (s. 1970), näyttelijä
 Tero Kalliomäki, kitaristi ja jouhikonsoittaja

paikkoja
 Kalliomäki, puutaloalue Forssassa Linikkalan kaupunginosassa
 Kalliomäen pysäkki Sonkajärvellä

Luettelot henkilöistä sukunimen mukaan
Internet-palveluntarjoaja

Internet-palveluntarjoaja tai -yhteydentarjoaja () on yritys, joka tarjoaa asiakkailleen Internet-yhteyden, jolla pääsee Internetiin sekä siihen liittyviin palveluihin. Ennen useimmat Internet-palveluntarjoajat olivat puhelinyhtiöiden harjoittamaa liiketoimintaa. Nykyään melkein kuka vain voi ryhtyä Internet-palveluntarjoajaksi. ISP:t tarjoavat palveluja kuten Internet-liikennettä, verkkotunnuksien rekisteröintiä ja isännöintiä, dial-up- tai DSL-yhteyksiä sekä vuokrayhteyksien ylläpitoa.

Lähteet

Aiheesta muualla 

 
Seulonnan keskeiset artikkelit
Kalmari

{{Taksonomia/eläimet
| nimi = Kalmari
|| status = Puutteellisesti tunnettu
| iucn = 190946
| iucn_arvioija = Allcock, A.L. & Taite, M.  
| iucn_vuosi = 2019
| iucn_versio = 2021-3
| iucn_viitattu = 17.7.2022
| kuva = Loligo vulgaris.jpg
| kuvateksti = 
| kunta = Eläinkunta Animalia
| pääjakso = Nilviäiset Mollusca
| luokka = Pääjalkaiset Cephalopoda
| alaluokka = Mustekalat Coleoidea
| lahko = Kalmarit Teuthida
| alalahko = Myopsina
| heimo = Loliginidae| suku = Varsinaiset kalmarit Loligo| laji = vulgaris| kaksiosainen = Loligo vulgaris
| kaksiosainen_auktori = Lamarck, 1798
| jako = Alalajit
| jaot = 
 Loligo vulgaris vulgaris Loligo vulgaris reynaudi| wikispecies = Loligo vulgaris
| commons = Loligo vulgaris
| commonscat = 
}}
Kalmari (Loligo vulgaris) on kalmarien lahkoon kuuluva Atlantin itäosien mustekalalaji. Sen vaipan pituus on yleensä 15-25 cm, mutta se voi kasvaa 40 cm:n mittaan. 

Kalmarit ovat kymmenlonkeroisia mustekaloja. Kahdeksan suhteellisen lyhyen "tavallisen" lonkeron ohella niillä on kaksi pitkää pyyntilonkeroa. Koiraan neljäs vasemmanpuoleinen lonkero on erikoistunut parittelutehtävään.

Kalmarit saalistavat parvina. Ne syövät lähinnä kalaa ja äyriäisiä. Ne pyydystävät saaliinsa kahdella pitkällä pyyntilonkerollaan ja lamauttavat sen sylkirauhasten erittämällä myrkyllä. Lopullisesti kala kuolee, kun kalmari puraisee sitä päähän. Sukkulamainen ruumis on tarvittaessa hyvin nopea pakenemaan lyhyitä matkoja saalistajan ulottuvilta. 

Kalmarit elävät rannikon tuntumassa yleensä 20-250 m:n syvyydessä. Ne ovat nopeakasvuisia ja lyhytikäisiä, ja kuolevat yleensä lisäännyttyään vuoden ikäisenä.

Kalmari on jaettu kahteen alalajiin, joista Loligo vulgaris vulgaris esiintyy Pohjanmeren ja Länsi-Afrikan välisellä alueella sekä koko Välimeressä, L. v. reynaudi'' eteläisessä Afrikassa. Toiset pitävät näitä erillisinä lajeina.

Kalmaria pyydetään kaupallisesti huomattavia määriä ainakin Välimeressä.

Lähteet

Aiheesta muualla 
FAO AdriaMed: Loligo vulgaris
CephBase: Loligo vulgaris vulgaris
CephBase: Loligo vulgaris reynaudi 
Vecchione M (1996). Loligo Lamarck, 1798. Inshore squid. sivustossa Tree of Life Web Project

Pääjalkaiset
Seulonnan keskeiset artikkelit
Murtohälytys

Murtohälytys perustuu rikosilmoitinjärjestelmän toimintaan, yleensä jonkin ilmaisimen havaitsemaan poikkeamaan, kuten esimerkiksi lämpöön, liikkeeseen, ääneen, tärinään tai näiden yhdistelmiin ja rikosilmoitinjärjestelmän välittämään tietoon, murtohälytykseen. Murtohälytys tarkoittaa lähtökohtaisesti äänetöntä hälytystä joka aiheutuu esimerkiksi siitä, kun murtovaras tunkeutuu rikosilmoitinjärjestelmällä valvottuun kohteeseen. Joskus hälytyksen lauetessa myös sireeni alkaa soida.

Murtohälytyksen vastaanottaa ennalta määrätty taho. Näitä voi olla esimerkiksi vartiointiliike, hätäkeskus tai muu taho, kuten pienyrityksessä esimerkiksi kauppias. Hätäkeskus vastaanottaa hätäkeskuslain mukaan vain valtion hallinnoimien rakennusten hälytystietoja tai myös muiden tahojen, mikäli yleinen tärkeä etu sitä edellyttää.

Murtohälytys välittyy vastaanottajalleen rikosilmoitinjärjestelmän avulla yleensä puhelinlinjaa pitkin. Murtohälytyksen kuittaa yleensä käyttölaitteelta järjestelmän käyttäjä.

Katso myös 
 Rikosilmoitinjärjestelmä

Aiheesta muualla 
  Poliisi: Turvasuojaaja
 Finanssialan keskusliitto
  Sisäasiainministeriö: Turvallinen pientalo
  Kodinsuojaus

Turvallisuus
Rakennuksen viestintäjärjestelmät
Hautala

Hautala on suomalainen sukunimi, joka on muun muassa seuraavilla henkilöillä:

 Anni Ihamäki, ent. Hautala (s. 1982), radiojuontaja
 Antti Hautala (1872–1956), kirjanpainaja ja kustantaja
 Arvo Hautala (1917–1985), ministeri
 Emma-Sofia Hautala (s. 1991), näyttelijä ja laulaja
 Frans Hautala (1895–1952), kuvataiteilija
 Hannu Hautala (s. 1941), luontokuvaaja
 Heidi Hautala (s. 1955), kansanedustaja ja ministeri, Vihreän liiton ent. puheenjohtaja
 Jan Hautala (s. 1967), pesäpalloilija
 Janne Hautala (1881–1917), toimittaja ja työväenliikkeen poliitikko
 Joel Hautala (1894–1963), jääkäriluutnantti
 Jorma Hautala (s. 1941), taidemaalari
 Jouko Hautala (1910–1983), kansanrunouden tutkija
 Jukka Hautala (s. 1968), pappi, Turun kristillisen opiston säätiön toimitusjohtaja
 Kalle Hautala (1888–1956), kansanedustaja (SDP)
 Kari Hautala (1973–2016), koripalloilija
 Kristina Hautala (s. 1948), iskelmälaulaja
 Lasse Hautala (s. 1963), kansanedustaja (Keskusta)
 Marko Hautala (s. 1973), kirjailija
 Marko A. Hautala, historiantutkija
 Merka Hautala (s. 1978), jalkapalloilija
 Mikko Hautala (s. 1972), diplomaatti
 Pauli Hautala (s. 1984), runoilija
 Perttu Hautala (s. 1984), pesäpalloilija
 Rick Hautala (1949–2013), yhdysvaltalainen kirjailija
 Rosa Hautala (s. 1993), näyttelijä
 Sauli Hautala (1927–2021), kansanedustaja (Suomen Kristillinen liitto) ja opettaja
 Tiia Hautala (s. 1972), urheilija
 Tuija Hautala-Hirvioja, taidehistorian professori
 Turkka Hautala (s. 1981), kirjailija
 Ville Hautala (s. 1968), estejuoksija
 Wilho Hautala (s. 1999), este- keskimatkojen, kestävyys- ja maastojuoksija
 Voitto Hautala (s. 1947), pesäpalloilija ja pelinjohtaja
 Yrjö Hautala (1903–1969), kansanedustaja
 Rauha S. Virtanen, o.s. Hautala (1931–2019), nuortenkirjailija.
Pyhä Martinus I

Pyhä Martinus I (k. 655) oli paavina 5. heinäkuuta 649 – 16. syyskuuta 655. Hän syntyi Toscanassa Italiassa, mutta syntymävuosi ja kastenimi ovat tuntemattomat. Hän kuoli 16. syyskuuta 655 Krimin alueella, joka nykyisin kuuluu Ukrainaan.

Lähteet

Viitteet

Italialaiset pyhimykset
Paavit
Syntymävuosi tuntematon
Vuonna 655 kuolleet
Freudenthal

Freudenthal on seuraavien tunnettujen henkilöiden nimi:

 Axel Olof Freudenthal, suomalainen kielentutkija ja svekomaani
 Dave Freudenthal, Yhdysvaltojen osavaltion Wyomingin kuvernööri
 Edla Freudenthal, suomalainen kirjailija
 Hans Freudenthal, alankomaalainen matemaatikko
 Heinz Freudenthal, ruotsalainen kapellimestari ja alttoviulisti
 Jacob Freudenthal, saksalainen filosofi
 Nathan Freudenthal Leopold nuorempi, 19-vuotiaana murhan tehnyt yhdysvaltalainen.

Katso myös
Freudenthal liittyy myös seuraaviin:
 Freudental, kaupunki Saksassa
 Axel Olof Freudenthal -mitali, mitali, jonka RKP jakaa ruotsin kielen aseman edistämisestä Suomessa.

Luettelot henkilöistä sukunimen mukaan
Tankero

Tankero oli alun perin suomenkielinen nimi vitseissä esiintyneelle kuvitteelliselle eläimelle, joka yhdistettiin ulkoministeri Ahti Karjalaisen väitetysti huonoon englannin kielen taitoon ja ääntämykseen. 

Sanan lähtökohtana oli Karjalaisen kuvitteellinen vierailu eläintarhaan, jossa kylttien mukaan kaikki eläimet olivat ”tankeroita”, sillä hän olisi tulkinnut vaarallista tarkoittavan sana dangerous virheellisesti eläinlajin nimeksi. 1970-luvulla Karjalaisesta kerrottiinkin ”tankero-vitsejä”. Legendan mukaan hän olisi ulkomaanmatkalla tilannut hotellihuoneeseen numero 32 kaksi teetä sanomalla ”tuu tii tu töötituu” (two teas to thirty two).

”Tankero-englannilla” voidaan tarkoittaa kielellisesti kömpelöä tai huonosti suomalaisella aksentilla äännettyä englantia.

Tankero musiikissa 

Tankero-sana esiintyy kahden suomalaisen musiikkikappaleen nimessä. Juha ”Watt” Vainio levytti oman kappaleensa ”Tankero tango” vuonna 1974. Seuraavana vuonna ilmestyi Kivikasvojen esittämä ”Tankeros love”.

Lähteet 

Vitsit
Kuvitteelliset eläimet
Finnfoto

Finnfoto – Suomen valokuvajärjestöt ry (aiemmin Suomen Valokuvajärjestöjen Keskusliitto Finnfoto) on suomalaisen valokuvausalan keskusjärjestö. Yhdistys valvoo valokuvaajien tekijänoikeuksia, ottaa kantaa tekijänoikeuskysymyksiin sekä pyrkii edistämään tekijänoikeuslainsäädäntöä. Se antaa lausuntoja julkishallinnollisten tahojen, kuten esimerkiksi opetusministeriön, lisäksi erilaisille yhteisöille ja tekee esityksiä ja aloitteita jäsenyhdistyksiä koskevissa valokuvausalan asioissa.

Finnfoton tavoitteena on parantaa valokuvaajien asemaa ja lisätä heidän ammatillista arvostustaan. Yhdistys edistää myös valokuvataidetta ja valokuvakulttuuria sekä ylläpitää ja kehittää jäsenjärjestöjensä yhteistyötä. Yhdistys on Kopiosto ry:n jäsen, ja jakaa Kopioston vuosittaiset kopiointikorvaukset valokuvaajien osalta.  

Finnfoto toimii jäsenenä Tekijänoikeudellinen yhdistys ry:ssä, ja kansainvälisessä Pyramide Europe -järjestössä, joka valvoo valokuvaajien tekijänoikeuksia ja kehittää lainsäädäntöä EU:n alueella yhteistyössä tekijänoikeusjärjestöjen kanssa. The Federation of European Photographers on yhdistykselle tärkeä yhteistyökumppani Euroopan alueella. Yhteispohjoismainen toiminta painottuu epävirallisiin kokouksiin. 

Finnfoto järjestää ja tukee valokuvanäyttelyprojekteja sekä jakaa vuosittaisia apurahoja valokuvaajille. Yhdistys julkaisee myös valokuvausalaan liittyviä teoksia. Viime vuosikymmeninä näyttävin yhdistyksen järjestämä tapahtuma on ollut vuodesta 1988 järjestetty Fotofinlandia-kilpailu.

Finnfoto myöntää vuosittain tunnustuspalkinnon yhteisölle tai henkilölle, joka on vaikuttanut merkittävällä tavalla suomalaisen valokuvauksen kehitykseen.

Tunnustuspalkinnon saajat

 1998 Matti J. Kaleva
 1999 Mikko Pekari
 2000 Tuomo-Juhani Vuorenmaa
 2001 Salme Simanainen
 2002 Kai Nordberg
 2003 Hannu Hautala
 2004 Rashid Nasretdin
 2005 Leena Saraste
 2006 Jukka Kukkonen
 2007 Sakari Nenye
 2008 Lassi Rautiainen
 2009 Pekka Punkari
 2010 Boris Fagerstöm
 2011 Juha Suonpää
 2012 Kari Kuukka
 2013 Benjam Pöntinen
 2014 Laura Luostarinen
 2015 Merja Salo
 2016 Caj Bremer
 2017 Sakari A. Mäkelä
2018 Kaija Keskinen
2019 Asko Vivolin
2020 Maria Rehbinder
2021 Asko Mäkelä

Jäsenet 
Finnfotoon kuuluu kahdeksan merkittävää valokuvausjärjestöä:
 Suomen Ammattiluontokuvaajat ry
 Suomen Ammattivalokuvaajat ry
 Suomen Fotokaupan Liitto ry
 Suomen Kameraseurojen Liitto
 Suomen koulukuvausliitto ry
 Suomen Luonnonvalokuvaajat SLV ry
 Nuoret Valokuvaajat ry
 Taidevalokuvaajat Foto-Art ry

Lähteet

Aiheesta muualla 
 Finfoto – Suomen Valokuvajärjestöjen ry:n verkkosivut

Suomalaiset valokuva-alan järjestöt
Primal Scream

Primal Scream on skotlantilainen, Glasgow'ssa 1980-luvun alussa perustettu rockyhtye, joka on urallaan kokeillut monia erilaisia musiikkityylejä. Yhtyeen ainoa pysyvä elementti on ollut solisti ja perustajajäsen Bobby Gillespie. 

Primal Scream on esiintynyt Suomessa viimeksi vuonna 2011 The Circus -yökerhossa Helsingissä. Seitsenhenkinen kokoonpano esitti tuolloin klassikkolevynsä Screamadelica kokonaisuudessaan. Hittien "Come Together" ja "Loaded" sekaan oli lisätty osia Bo Diddleyn kappaleesta "Who Do You Love" ja Gun Clubin kappaleesta "Jack on Fire".

Diskografia

Studioalbumit 
Sonic Flower Groove (1987)
Primal Scream (1989)
Screamadelica (1991)
Give Out But Don't Give Up (1994)
Vanishing Point (1997)
XTRMNTR (2000)
Evil Heat (2002)
Riot City Blues (2006)
Beautiful Future (2008)
More Light (2013)
Chaosmosis (2016)

Kokoelmat ja re-mixit 
Echo Dek (re-mix) (1997)
Dirty Hits (kokoelma) (2003)
Shoot Speed - More Dirty Hits (kokoelma) (2004)
Live In Japan (2004)
Maximum Rock'n'Roll: The Singles (2019)

Lähteet

Aiheesta muualla 

Virallinen sivusto

Brittiläiset rockyhtyeet
1980-luvun yhtyeet ja sooloartistit
1990-luvun yhtyeet ja sooloartistit
2000-vuosikymmenen yhtyeet ja sooloartistit
Göteborgs-Posten

Göteborgs-Posten on yksi suurimmista ruotsalaisista sanomalehdistä. Göteborgin kaupungissa pääkonttoriaan pitävän lehden levikki oli vuonna 2021 noin 130 500 kappaletta, tärkeimmän levikkialueen ollessa Länsi-Götanmaa. Lehti on poliittiselta suuntaumukseltaan liberaali.

Göteborgs-Posten kuuluu Stampen Media -konserniin, jonka enemmistöomistaja on norjalainen Polaris Media.

Historia
Göteborgs-Posten perustettiin ensimmäisen kerran vuonna 1813, mutta se lakkautettiin 1832. Seuraavan kerran lehti ilmestyi vuosina 1850–1851. Uudenvuodenaattona 1858 ilmestyi koenumero, ja tammikuusta 1859 lähtien lehti on ilmestynyt ilman keskeytyksiä.

Göteborgs-Posten oli aluksi liberaali, mutta vuonna 1872 omistajavaihdoksen myötä siitä tuli konservatiivisempi. Vuonna 1896 lehti sai taas uuden omistajan, ja palasi liberaaliksi. Lehden levikki kasvoi voimakkaasti 1920-luvun jälkipuoliskolta lähtien ja oli 1970-luvulla suurimmillaan noin 310 000. Göteborgs-Postenista tulikin alueensa selvästi suurin sanomalehti.

Vuodesta 1939 lähtien Göteborgs-Posten on ilmestynyt seitsemänä päivänä viikossa. Lehden verkkosivut avattiin vuonna 1996. Vuonna 2004 paperilehti muuttui tabloid-kokoon.

Lähteet

Aiheesta muualla 
 Göteborgs-Postenin kotisivut. 

Göteborgin kunta
Ruotsalaiset sanomalehdet
Hide from the Sun

Hide from the Sun on suomalaisen The Rasmus -yhtyeen syksyllä 2005 julkaisema albumi. Se on yhtyeen kuudes pitkäsoitto. Maailmanlaajuisesti albumi edisti The Rasmuksen uraa ja myi noin puoli miljoonaa kappaletta, joka on tosin noin miljoonan vähemmän kun edellinen Dead Letters -albumi. 

Hide from the Sun nousi julkaisuviikollaan Suomen virallisella albumilistalla ensimmäiseksi ja vietti listalla 18 viikkoa. Se myi Suomessa reilusti platinaa (37 500 kpl) jo ennen julkaisuaan. Albumi on saavuttanut Suomen lisäksi Meksikossa ensimmäisen listasijan, Saksassa se oli sijalla kolme ja Japanissa sijalla 14, joka on erityisen hyvä saavutus suomalaiselta yhtyeeltä. Kymmenen kärkeen albumi ylsi myös Itävallassa (neljäs) ja Sveitsissä (viides sija). Myöhemmin albumista julkaistiin Limited Edition -julkaisu, joka sisältää bonuskappaleen. Albumi on hienoisesti yhtyeen pisin. Musiikkivideot yhtye on tehnyt kappaleista ”No Fear”, ”Shot”, ”Sail Away” ja ”Immortal”.

Puolitoista vuotta kestäneellä Hide from the Sun -kiertueella yhtye soitti 38 maassa yli 200 konserttia. Yhtye kiersi Euroopan lisäksi muun muassa Siperiassa, Etelä-Amerikassa, Etelä-Afrikassa ja Intiassa, jossa yhtye myös myi platinaa. Kiertue oli sekä yhtyeen jäsenille että kiertuehenkilökunnalle alkoholiton. Kiertueen jälkeen yhtye vetäytyi tauolle seuraavaa albumiaan Black Roses valmistelemaan.

Selloyhtye Apocalyptica vierailee albumin ”Dead Promises” -kappaleessa.

Kappaleet

Singlet
Ensimmäinen single albumilta, ”No Fear”, julkaistiin 29. elokuuta 2005 ja toinen, ”Sail Away”, marraskuussa 2005. Kolmas single ”Shot” julkaistiin Suomessa huhtikuussa. Heinäkuussa 2006 julkaistiin albumilta radiosinglenä ”Keep Your Heart Broken”.

Listasijoitukset

Lähteet

Aiheesta muualla 
 The Rasmus, Hide from the Sun 

Vuoden 2005 albumit
The Rasmuksen albumit
Dead Letters

Dead Letters on suomalaisen rock-yhtye The Rasmuksen albumi. Se julkaistiin Euroopassa vuonna 2003 ja Yhdysvalloissa sekä Australiassa 2004. Albumi nauhoitettiin 2002 Nord Studiosilla Ruotsissa, ja sen tuottivat myös yhtyeen aiemman Into-albumin tuottaneet Mikael Andresson ja Martin Hansen. Albumin soundi on tumma ja kappaleet synkkiä ja molliin kirjoitettuja.

Dead Letters on yhtyeen viides pitkäsoitto, ja se oli yhtyeelle lopullinen kansainvälinen läpimurto. Se on noussut kymmenen myydyimmän joukkoon yli kymmenessä maassa ja ensimmäisellekin sijalle muutamissa maissa. Saksassa albumi myi 400 000 kappaletta ja Isossa-Britanniassa 300 000 kappaletta. Se on edelleen ainoa Ison-Britannian albumilistan kymmenen kärkeen yltänyt suomalainen albumi. Euroopan menestyksensä johdosta albumi nousi listoille myös Australiassa sekä Uudessa-Seelannissa. Dead Letters on myynyt maailmanlaajuisesti yli 1,5 miljoonaa kappaletta. Kultalevyjä se on myynyt kahdeksan ja platinalevyjä viisi. Albumi oli kansainvälisesti myydyin suomalainen levy vuoteen 2009 saakka, jolloin Nightwishin albumi Dark Passion Play ohitti Dead Lettersin kahden miljoonan kappaleen myynnillään .

Suomessa Dead Letters myi tuplaplatinalevyyn ja sen päälle vielä kultalevyyn oikeuttavat 77 000 kappaletta. Julkaisuviikollaan se oli Suomen virallisen albumilistan ensimmäisellä sijalla, ja levy pysyi listalla 54 viikkoa eli yli vuoden.

Dead Lettersin kappaleista maailmanlaajuinen radiohitti "In the Shadows" oli MTV Europen soitetuin video, ja single nousi Britteinsaarten singlelistan kolmanneksi keväällä 2004. Isossa-Britanniassa singleä myytiin 180 000 kappaletta. Muita sijoituksia ovat mm. Saksassa, Suomessa ja Uudessa-Seelannissa sija 1; Italiassa, Ruotsissa, Itävallassa ja Tšekissä saavutettu sija 2 sekä Ranskassa sija 6.

Musiikkivideot on tehty albumin kappaleista "In the Shadows", "In My Life", "First Day Of My Life", "Funeral Song (The Resurrection)" sekä "Guilty".

Albumin kappalelista

Musiikkivideot
 In My Life 2003
 First Day Of My Life 2003
 In The Shadows Bandit version 2003
 In The Shadows crow version 2003
 In The Shadows US UK version 2003
 Guilty 2004
 Funeral Song 2004

Singlet 

In The Shadows (2003)
In My Life (2003)
First Day Of My Life (2003)
Funeral Song (The Resurrection) (2004)
Guilty (2004)

Katso myös 
 Live Letters

Lähteet 

Vuoden 2003 albumit
The Rasmuksen albumit
PNVD

Partij voor Naastenliefde, Vrijheid & Diversiteit (Lähimmäisenrakkauden, vapauden ja monimuotoisuuden puolue, lyhenne PNVD) oli alankomaalainen puolue. Virallisesti puolue perustettiin 31. toukokuuta 2006 ja lakkautettiin 2010. Puolueen perustajajäseninä olivat Marthijn Uittenbogaard (puheenjohtaja), Ad van den Berg (rahastonhoitaja) ja Norbert de Jonge (sihteeri). Perustajajäsenet ovat kaikki tunnustautuneet pedofiileiksi ja rahastonhoitaja van den Bergillä on myös takanaan tuomio lasten seksuaalisesta hyväksikäytöstä. Puolue ei osallistunut maassaan yksiinkään vaaleihin, joten sillä ei ollut edustajia Hollannin parlamentissa tai muissa päättävissä elimissä. Voidakseen asettua ehdolle vuoden 2006 parlamenttivaaleissa puolueen olisi ehdokkaiden asettamisen lisäksi pitänyt saada allekirjoitukset vähintään 570 kannattajalta.

PNVD-puolueen puolueohjelman mukaan sen tavoitteena oli maksimoida vapaus ja monimuotoisuus. Tavoitteina oli alentaa alaikäisyyden raja sukupuolisuhteissa ensin kuudestatoista kahteentoista ikävuoteen, ja myöhemmin poistaa suojaikäraja kokonaan. Puolueen ohjelmaan kuului myös sallia 12-vuotiaana uhkapelaaminen, mietojen huumeiden laillinen käyttö ja äänestäminen vaaleissa. Kovien huumeiden laillinen käyttöikäraja olisi puolueen tavoitteen mukaan olla 16 vuotta. Muita tavoitteita ovat muun muassa laillistaa lapsipornografia yksityiseen käyttöön, sallia eläimiin sekaantuminen myös jatkossa (Hollannissa sen kieltävä laki on vasta suunnitteilla), vapaus esiintyä alasti missä tahansa, ei-väkivaltaisten pornografisten ohjelmien esittäminen televisiossa mihin kellonaikaan tahansa, ilmaiset junamatkat sekä eläinten oikeuksien parantaminen. 

Runsaasta julkisesta arvostelusta huolimatta alankomaalainen oikeusistuin totesi puolueen toiminnan olevan lainmukaista.

Lähteet

Aiheesta muualla 

 Puolueen kotisivut  ja 
 Dutch paedophiles want consent cut to 12 

Alankomaalaiset puolueet
Into (albumi)

Into on suomalaisen The Rasmus -yhtyeen 2001 julkaistu albumi. Se on yhtyeen neljäs pitkäsoitto ja ensimmäinen, jossa yhtyeen nimi on muodossa "The Rasmus" (aikaisemman muodon "Rasmus" sijaan). Se sai suuren menestyksen, ja on myynyt Suomessa yli tuplaplatinaa (73 000 kpl).  Julkaisuviikollaan albumi löytyi Suomen virallisen albumilistan ensimmäiseltä sijalta, ja albumi vietti listalla 35 viikkoa. Albumin tuottivat Mikael Andresson ja Martin Hansen, ja sen myötä The Rasmus vaihtoi levy-yhtiönsä Playground Musiciin. 
Albumista julkaistiin neljällä bonuskappaleella varustettu Into Special Edition 17. marraskuuta 2003. 

Inton ensimmäinen single F-F-F-Falling nousi suureksi radiohitiksi ja palkittiin Emma-patsaalla vuoden parhaana singlenä sekä voitti MTV Nordicin katsojaäänestyksen. The Rasmus sai vuoden 2002 Emma-gaalassa yhteensä neljä Emmaa. F-F-F-Falling-single myi platinaa Suomessa. Myös Chill myi kultaa.Into julkaistiin koko Skandinaviassa.

Kappaleet 
 Madness (3:12)
 Bullet (4:10) 
 Chill (4:14)
 F-F-F-Falling (3:53)
 Heartbreaker (3:40)
 Smash (3:43)
 Someone Else (4:29)
 Small Town (4:03)
 One & Only (3:51)
 Last Waltz (4:39)

Myöhemmin julkaistusta Into Special Edition -albumista löytyvät lisäksi

 Days (4:09)
 Can't Stop Me (2:54)
 Play Dead (3:51)
 Used To Feel Before (4:24)

Singlet 

 F-F-F-Falling (2001)
 Chill (2001)
 Madness (2001)
 Heartbreaker / Days (2002)

Musiikkivideot 
 F-F-F-Falling 2001
 Chill 2001

Palkintoja 
 2001: Emma: paras single (F-F-F-Falling), paras pop/rock-albumi sekä vuoden albumi. Lisäksi yhtye valittiin vuoden yhtyeeksi.

Lähteet 

Vuoden 2001 albumit
The Rasmuksen albumit
Sinitäplätursas

{{Taksonomia/eläimet
| nimi = Sinitäplätursas
| status = Elinvoimainen
| iucn = 162954
| iucn_arvioija = Allcock, L., Taite, M. & Allen, G.
| iucn_vuosi = 2018
| iucn_versio = 2022-1
| iucn_viitattu = 11.9.2022
| kuva = Hapalochlaena maculosa.jpg
| kuvateksti = 
| kunta = Eläinkunta Animalia
| pääjakso = Nilviäiset Mollusca
| luokka = Pääjalkaiset Cephalopoda
| alaluokka = Mustekalat Coleoidea
| lahko = Tursaat Octopoda
| heimo = Octopodidae
| suku = Hapalochlaena| laji = maculosa| kaksiosainen = Hapalochlaena maculosa
| kaksiosainen_auktori = (Hoyle, 1883)
| wikispecies = Hapalochlaena maculosa
| commons = Hapalochlaena maculosa
| commonscat = 
}}
Sinitäplätursas (Hapalochlaena maculosa'') on pienikokoinen mutta  myrkyllinen mustekala, joka elää Australian eteläisellä rannikoilla. 

Sinitäplätursaan vaipan pituus on noin 5 cm ja lonkerot 10 cm, ja se painaa alle 30 g. Sen selkäpuoli on epätasaisen ryppyinen ja nystyinen. Normaalitilassa tursas on harmaan sävyinen ja ruskeiden täplien kirjoma. Ärsytetyllä yksilöllä täplät tummenevat voimakkaasti ja niiden sisälle ilmestyy pieniä (alle 2 mm) fluoresoivan sinisiä, sykkiviä renkaita, tyypillisesti 50-60 rengasta.  

Eläin ei sinänsä ole aggressiivinen ja se pyrkii ensi sijassa piiloutumaan vaaran havaittuaan, mutta tarvittaessa se antaa värisignaalin varoitusmerkkinä ja eritää tappavan vaarallista hermomyrkkyä, joka lamauttaa ihmisenkin hengityselimistön. 

Australian pohjoisrannikolla elää toinen saman Hapalochlaena-suvun myrkyllinen laji, sinirengastursas.

Lähteet 
 

Pääjalkaiset
Messinesin taistelu

Messinesin taistelu käytiin ensimmäisen maailmansodan länsirintamalla 7.-14. kesäkuuta 1917 saksalaisten ja brittien välillä. Taistelussa britit valtasivat Messinesin harjanteen, mikä valmisteli Ypresin kolmatta taistelua.

Vuodesta 1915 lähtien kenraali Herbert Plumerin johtamat britit olivat kaivaneet miinatunneleita saksalaisten linjojen alle. Miinat räytettiin 7. kesäkuuta. Yhteensä miinat sisälsivät noin puoli miljoonaa kiloa TNT:tä. Samaan aikaan britit aloittivat voimakkaan tykistötulituksen saksalaisten tykistöpattereita vastaan. Miinat ja tykistön toiminta mahdollistivat Messinesin harjanteen valtauksen siedettävillä tappioilla.

Lähteet 
 
 

Ensimmäisen maailmansodan länsirintaman taistelut
1917
Belgian sotahistoria
Yhdistyneen kuningaskunnan taistelut
Australian historia
Kanadan taistelut
Uuden-Seelannin historia
Flanderi
Stade Vélodrome

Stade Vélodrome on jalkapallostadion Marseillessa. Stadion on Olympique de Marseillen kotikenttä, ja sinne mahtuu 67 000 katsojaa. Se oli myös yksi vuoden 1998 jalkapallon MM-kisojen näyttämöistä ja on yksi  EM kisojen 2016 näyttämöistä.

Ranskan jalkapallostadionit
Kesäolympialaiset 2024
Marseille
Keksintö

Keksintö on olemassa olevan ongelman tai tarpeen uusi tai yllättävä ratkaisu joka on sovellettavissa käytäntöön. Se on innovatiivinen esine, prosessi tai tekniikka ja usein keksintö perustuu jo olemassa olevan tekniikan uudenlaiseen soveltamiseen. Keksinnölle voidaan myöntää patentti, joka takaa keksijälle laillisen oikeuden keksintöönsä. Kyseessä on periaatteessa tuotekehityksen kaltainen toiminta tai osa sitä, mutta tuotekehitystä käytetään yleensä nimityksenä laajamittaisemmasta ja enemmän varsinaiseen tuotteen hyödyntämiseen keskittyvästä toiminnasta.

Keksintöjä
 Vetoketju
 Hakaneula

Naisten keksintöjä
Naisten keksimiä ovat muun muassa sirkkeli (1813), autonlämmitin (1893), tuulilasinpyyhkimet (1903), nykyaikainen tiskikone (Josephine Cochrane, 1887), sähköinen jääkaappi (Florence Parpart, 1914), radio-ohjauksen taajuushyppely (filmitähti Hedy Lamarr, 1942) ja  astiankuivauskaappi (suomalainen Maiju Gebhard, 1945).

Katso myös
 Innovaatio
 Keksijä
 Keksintösäätiö

Lähteet

Aiheesta muualla

 Suomen Keksijäin Keskusliitto KEKE ry
 Keksintösäätiö
 Esimerkkejä suomalaisista hyödynnetyistä keksinnöistä ja niiden keksijöistä
 Ylen Elävä arkisto: Keksinnöt

Kirjallisuus
 Paukku, Timo: Kymmenen uutta ihmettä (Gaudeamus)
Albany (joki)

Albany on joki Ontarion provinssissa Kanadassa. Joen pituus on 982 kilometriä ja se on Ontarion pisin joki. Valuma-alue on 135 200 neliökilometrin laajuinen. Sen tärkeimmät sivujoet ovat Ogoki- ja Kenogamijoki. Albany saa alkunsa Saint Josephin järvestä Luoteis-Ontariossa, josta se virtaa itään ja muodostaa Ebyn putouksen syöksyessään alas Kanadan kilven reunakallioilta. Vesiputouksen jälkeen joki virtaa savisella Hudsoninlahden alamaalla ja laskee lopulta Jamesinlahteen Fort Albanyn kohdalla.

Albanyjoki on nimetty Englannin kuninkaan Jaakko II:n mukaan, joka oli myös Yorkin ja Albanyn herttua. Joki oli aikoinaan tärkeä turkisten kauppatie, mutta ei yhtä tärkeä kuin Hayesjoki, koska se on etäällä muista vesiteistä.

Lähteet 
 
 

Ontarion joet
Hudsoninlahteen laskevat vesistöt
Alemmuuskompleksi

Alemmuuskompleksi on psykologian ja psykoanalyysin käsite, joka tarkoittaa huonommuudentunnetta toisiin nähden. Alemmuuskompleksin käsitteen loi Alfred Adler. Kompleksi on usein tiedostamaton, ja sen ajatellaan johtavan ylikompensoimiseen: joko mahtaviin suorituksiin tai äärimmäisen epäsosialiseen käytökseen. 
Aiheen varhaiset tutkijat käyttivät Napoleonia esimerkkinä ihmisestä, joka kärsi lyhyestä pituudestaan ja kompensoi tätä suuruudenhulluilla maailmanvalloitusuunnitelmilla.

Lähteet 

Psykologia
SCIRI

Irakin ylin islamilainen neuvosto (ISCI tai SIIC, puolue tunnettiin aikaisemmin nimellä Irakin islamilaisen vallankumouksen ylin neuvosto, SCIRI) puolueen perusti Iranissa vuonna 1982 Mohammad Baqir al-Hakim. Puoluetta johti elokuusta 2003 vuoteen 2009 asti Abdul Aziz al-Hakim. Puolue on osa Irakin yhtynyttä liittoa ja yksi keskeisistä voimista Irakin hallituksessa.

SCIRI:n kannattajat ovat lähinnä shiiamuslimeita ja puolueella on läheiset suhteet Iranin hallintoon. Puolueen aseellisena siipenä toimi Saddam Husseinin hallinnon aikana Badr-prikaati, joka on edelleen merkittävä puolisotilaallinen organisaatio. Vuonna 2003 Badr-prikaatin nimeksi muutettiin Badr-järjestö (Badr Organization of Reconstruction and Development).

Historia

Iran
Irakin islamilaisen vallankumouksen ylin neuvosto perustettiin vuonna 1982  Irakin-Iranin sodan aikana Iranissa kun Islamilainen Da’wa -puolue oli heikentynyt Irakin hallituksen toimien seurauksena. SCIRI oli katto-organisaatio kahdelle Iran-lähtöiselle shiia-islamistiselle ryhmälle, Dawalle ja Mohammad Taqi al-Modarresin johtamalle Islamic Action -järjestölle.  Iranin vallankumoushallinto järjesti SCIRI:n perustamisen, mikä perustettiin maanpaossa Tehranissa Mohammad Baqir al-Hakimin johdolla. Iranissa maanpaossa elänyt Hakim oli Muhsin al-Hakimin poika ja kuului yhteen Irakin johtavista  šiialaisista papistoperheistä. "Hän julisti neuvoston päätavoitteen olevan Baath-puolueen kukistaminen ja Islamilaisen hallituksen perustamisen Irakiin. Iranin viranomaiset sanoivat Hakimin olevan tulevan Irakin Islamilaisen valtion johtaja ..." Toinen SCIRI:n perustajista oli Islamic Front for the Liberation of Bahrainin johtaja Ayatollah Hadi al-Modarresi.

Irakin sodan jälkeen
Mohammad Baqir al-Hakim kuoli elokuun 29. päivänä 2003 autopommin räjähdyksen seurauksena Najafin kaupungissa.

Lähteet

Islamistiset puolueet
Irakilaiset puolueet
Patola

Patola () on Pohjois-Helsingissä sijaitseva Oulunkylän kaupunginosan osa-alue.

Patolan osa-alue käsittää virallisesti ne Oulunkylän alueet, jotka sijaitsevat rautatien pohjoispuolella Tuusulanväylän ja Vantaanjoen välissä. Oulunkylän keskusta sijaitsee Patolan alueella. Patolan pohjoisraja Itä-Pakilaan päin kulkee Oulunkylän liikuntapuiston pohjoisreunalla sekä jatkuu Urakkatietä, Yhdyskunnantietä, Rakennusmestarintietä, Solakalliontietä ja Mikkolantietä pitkin puistoalueelle ja Vantaanjokeen. Patolan länsinaapureita ovat Metsälä ja Maunula. Radan eteläpuoliset naapurit ovat Veräjälaakso, Veräjämäki ja Käpylä, koillisessa puolestaan Pukinmäki.

Patolan osa-alueen etelälaidalla sijaitsevat Oulunkylän ja Käpylän rautatieasemat. Matkaa Helsingin keskustaan on paikallisjunalla 6–8 kilometriä. Patolassa asuu noin 9 500 asukasta. Työpaikkoja alue tarjoaa 8598 ihmiselle. (1.1.2010)

Patolan alue arkikielessä 
Arkikielessä Patola tarkoittaa pienempää asutusaluetta Oulunkylän urheilupuiston vieressä. Alue sijaitsee virallisen Patolan osa-alueen pohjoisosassa Tuusulanväylän ja Käskynhaltijantien välissä. Alueella on kerros- ja pientaloja.

Historiaa 
Patola (Dammen) on alun perin tarkoittanut Oulunkylän nykyisen keskustan koillispuolella sijaitsevaa asuinaluetta. Alue sijaitsee edelleen Torivoudintien ja Patomäentien välissä. Muistona alkuperäisestä Patolasta on edelleen alueen halki kulkeva Patolantie. Nimensä Patola lienee saanut padosta, joka olisi ollut rautatieaseman kohdalla sijainneen lampimaisen järven ja joen välissä tai joka olisi rakennettu joidenkin joenperkaustöiden yhteydessä.

Lähteet 
 Helsinki alueittain 2011. 404 Oulunkylän peruspiiri.

Aiheesta muualla 
 Oulunkylän kotisivut
 Kartta Patolan alueesta (arkikielen mukainen Patola)

Oulunkylä
Suomen entiset kuntakeskukset
Helsingin osa-alueet
Veräjälaakso

Veräjälaakso () on pääradan eteläpuolella Helsingin Oulunkylän kaupunginosan osa-alue.

Veräjälaakso rajoittuu pohjoisessa päärataan, idässä Vantaanjokeen, etelässä Veräjämäkeen ja lännessä Oulunkylään. Kerrostaloista koostuvan asuinalueen ja Vantaanjoen välissä sijaitsee siirtolapuutarha-alue.

Veräjälaaksossa asuu noin 1 400 asukasta (1.1.2013), ja vuonna 2011 alueella oli 71 työpaikkaa.

Lähteet 
 Helsinki alueittain (2013). Oulunkylän peruspiiri.

Viitteet

Aiheesta muualla 
 Oulunkylän kotisivut
 Veräjälaakso Googlen satelliitista. Aluetta rajaa lännessä päärata ja idässä Vantaanjoki.

Oulunkylä
Helsingin osa-alueet
Skid Row (albumi)

Skid Row on Skid Row -yhtyeen vuonna 1989 julkaistu ensimmäinen albumi. Se myi yhdysvalloissa triplaplatinaa vuonna 1991 ja 1995 viisinkertaista platinaa. Maailmanlaajuisesti albumia on myyty 10 miljoonaa kappaletta, joista 5 miljoonaa pelkästään Yhdysvalloissa.

Kappaleet

Kokoonpano  
 Sebastian Bach - laulu
 Scotti Hill - kitara 
 Dave ”Snake” Sabo - kitara
 Rachel Bolan - bassokitara
 Rob Affuso - rummut

Vuoden 1989 albumit
Vuoden 1989 esikoisalbumit
Skid Row’n albumit
Al-Fayyum

Al-Fayyum (, al-Fayyūm) on egyptiläinen kaupunki ja samannimisen kuvernöörin hallintoalueen (muhāfazāh) keskus. 315 940 asukkaan (11.11.2006) kaupunki sijaitsee Niilin länsirannalla, 90 km lounaaseen Kairosta.

Al-Fayyumin alue oli alun perin suomaastoa, mutta Keskivaltakunnan aikana suo kuivatettiin viljelymaaksi ja Faijumin keitaasta tuli kairolaisten hedelmäaitta. Al-Fayyumissa valmistettiin 100- ja 200-luvuilla  roomalaisten valtakaudella muumioon liitettyjä kuolinnaamioita.   Roomalaiset harjoittivat polttohautauksia, mutta egyptiläiset jatkoivat muumiointia ja maahan tai hautakammioon hautaamista myös roomalaisvallan aikana. Roomalaisten vaikutus näkyy al-Fayyumin naamiossa kuitenkin siten, että naamio on yksinkertainen ja luonnonmukainen verrattuna esimerkiksi Tutankhamonin ylelliseen naamioon. Kuolinnaamio maalattiin vainajan elinaikana puulle ja liitettiin myöhemmin muumion kasvoille.

Lähteet

Aiheesta muualla

Egyptin kaupungit